**П Р О Т О К О Л**

**№ 19**

**от извънредно заседание на Общински съвет Иваново, област Русе**

**проведено на 14.12.2020 г. в заседателната зала на община Иваново, област Русе**

На 14.12.2020 г. от 11,00 часа Общинския съвет при Община Иваново, област Русе проведе извънредно заседание.

На заседанието присъстваха 12 общински съветника при общ брой 13.

В работата на Общинския съвет взе участие:

Г-н Георги Миланов – Кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

КВОРУМ: 12

Г-н Мариян Драшков – Уважаеми общински съветници, уважаеми г-н Миланов, имате покани с дневния ред. Който е съгласен с така предложения дневен ред, моля да гласува!

ГЛАСУВА СЕ:

“за” – 12 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Допълнение на Решение № 205/26.11.2020 г. на Общински съвет – Иваново относно кандидатстване на Община Иваново по Целева програма „Обществени трапезарии“, финансирана от Фонд „Социална закрила“ с проект „Обществена трапезария в Община Иваново“.

Вносител: Георги Миланов – Кмет на Община Иваново

Докладна записка вх. № 610/ 11.12.2020 г.

2. Кандидатстване на Община Иваново по процедура за директно предоставяне на безвъзмездна финансова помощ BG05FMOP001-5.001 „3.1 - Топъл обяд в условия на пандемията от COVID-19“ по Оперативната програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица (ФЕПНЛ) и за определяне на дейността по предоставяне на топъл обяд като местна дейност по смисъла на Закона за публичните финанси.

Вносител: Георги Миланов – Кмет на Община Иваново

Докладна записка вх. № 611/ 11.12.2020 г.

КВОРУМ: 11

ПО ПЪРВА ТОЧКА:

Г-н Мариян Драшков – Докладна записка №610 относно Допълнение на Решение № 205/26.11.2020 г. на Общински съвет – Иваново относно кандидатстване на Община Иваново по Целева програма „Обществени трапезарии“, финансирана от Фонд „Социална закрила“ с проект „Обществена трапезария в Община Иваново“, давам думата на г-н Киряков за становище на трета комисия?

Г-н Димчо Киряков – Разгледахме докладната записка на комисии, положително становище.

Г-н Мариян Драшков – Благодаря. Давам думата на г-жа Банчева за становище на първа комисия?

Г-жа Мариета Банчева – Положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Втора комисия, също положително становище.

Г-н Мариян Драшков - Имате думата за изказвания... Няма. Преминаваме към гласуване.

ГЛАСУВА СЕ:

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№ 211

На основание чл. 21, ал. 1, т. 23, ал. 2 и чл. 27, ал. 3 от ЗМСМА и чл. 60, ал. 1 от АПК, Общински съвет - Иваново РЕШИ:

Допълва т. 1 на Решение № 205/26.11.2020 г. на Общински съвет – Иваново със следния текст:

„Дава съгласие за разкриване на обществена трапезария и за определяне на дейността по предоставяне на топъл обяд по проекта като местна дейност по смисъла на Закона за публичните финанси“.

ПО ВТОРА ТОЧКА:

Г-н Мариян Драшков – Докладна записка №611 относно Кандидатстване на Община Иваново по процедура за директно предоставяне на безвъзмездна финансова помощ BG05FMOP001-5.001 „3.1 - Топъл обяд в условия на пандемията от COVID-19“ по Оперативната програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица (ФЕПНЛ) и за определяне на дейността по предоставяне на топъл обяд като местна дейност по смисъла на Закона за публичните финанси, давам думата на г-н Киряков за становище на трета комисия?

Г-н Димчо Киряков – Разгледахме докладната записка на комисии, положително становище.

Г-н Мариян Драшков – Благодаря. Давам думата на г-жа Банчева за становище на първа комисия?

Г-н Мариета Банчева – Положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Втора комисия, също положително становище.

Г-н Мариян Драшков - Имате думата за изказвания... Няма. Преминаваме към гласуване.

ГЛАСУВА СЕ:

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№ 212

На основание чл. 21, ал. 1, т. 23 и ал. 2, чл. 27, ал. 3 от Закона за местното самоуправление и местната администрация и в изпълнение на Изискванията за кандидатстване по процедура за директно предоставяне на безвъзмездна финансова помощ BG05FMOP001-5.001 „3.1 - Топъл обяд в условия на пандемията от COVID-19“ и чл. 60, ал. 1 от АПК, Общински съвет - Иваново РЕШИ:

1. **Дава съгласие** Община Иваново да кандидатства с проектно предложение  по процедура за директно предоставяне на безвъзмездна финансова помощ BG05FMOP001-5.001 „3.1 - Топъл обяд  в условия на пандемията от COVID-19“ на Оперативна програма за храни и/или основно материално подпомагане.

2. **Дава съгласие** за определяне на дейността по предоставяне на топъл обяд като местна дейност по смисъла на Закона за публичните финанси.

3. **Възлага** на кмета на община Иваново да извърши всички необходими действия при кандидатстването и реализирането на проекта.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 4 (четири) листа и 6 (шест) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*